ਮਰਸੀ ਮਾਰਗਰੇਟ

ਮਰਸੀ ਮਾਰਗਰੇਟ ਇੱਕ ਕਵੀ, ਲਘੂ ਕਹਾਣੀਕਾਰ ਹੈ ਅਤੇ ਉਹ ਭਾਰਤੀ ਰਾਜ ਹੈਦਰਾਬਾਦ ਦੀ ਇੱਕ ਸਮਾਜਿਕ ਕਾਰਕੁਨ ਹੈ। ਉਹ ਫੇਸਬੁੱਕ 'ਤੇ ਪ੍ਰਕਾਸ਼ਿਤ ਆਪਣੀਆਂ ਕਵਿਤਾਵਾਂ ਰਾਹੀਂ ਇੱਕ ਕਵੀ ਵਜੋਂ ਸਾਹਮਣੇ ਆਈ ਅਤੇ ਸਾਲ 2017 ਵਿੱਚ ਕੇਂਦਰ ਸਾਹਿਤ ਅਕਾਦਮੀ ਯੁਵਾ ਪੁਰਸਕਾਰ ਪ੍ਰਾਪਤ ਕਰਨ ਤੋਂ ਬਾਅਦ ਪ੍ਰਸਿੱਧ ਹੋ ਗਈ। ਇਹ ਸਨਮਾਨ ਉਸਨੂੰ ਤੇਲਗੂ ਭਾਸ਼ਾ ਵਿੱਚ ਉਸ ਦੀ ਪਹਿਲੀ ਕਵਿਤਾ ਕਿਤਾਬ "ਮਤਾਲਾ ਮਦੁਗੂ" ਲਈ ਮਿਲਿਆ ਸੀ।

 ਨਿੱਜੀ ਜੀਵਨ 
ਮਰਸੀ ਦਾ ਜਨਮ, ਪਾਲਣ-ਪੋਸ਼ਣ ਅਤੇ ਪੜ੍ਹਾਈ ਹੈਦਰਾਬਾਦ ਵਿਖੇ ਹੀ ਹੋਈ। ਉਸ ਦੇ ਦਾਦਾ ਨੇ ਰਜ਼ਾਕਾਰਾਂ ਵਿਰੁੱਧ ਲੜਾਈ ਲੜੀ ਅਤੇ ਬਾਅਦ ਵਿੱਚ ਉਹ ਭਾਰਤੀ ਫੌਜ ਵਿੱਚ ਸ਼ਾਮਲ ਹੋ ਗਏ। ਉਸ ਦੇ ਪਿਤਾ ਆਂਧਰਾ ਬੈਂਕ ਵਿੱਚ ਦਫ਼ਤਰੀ ਵਜੋਂ ਕੰਮ ਕਰਦੇ ਸਨ। ਉਹ ਹੈਦਰਾਬਾਦ ਦੇ ਇੱਕ ਝੁੱਗੀ-ਝੌਂਪਡ਼ੀ ਖੇਤਰ, ਰੰਗਾ ਨਗਰ, ਭੋਲਕਪੁਰ ਵਿੱਚ ਵੱਡੀ ਹੋਈ। ਉਸ ਦੇ ਸਕੂਲ ਵਿੱਚ ਸਿੱਖਿਆ ਦੇ ਮਾਧਿਅਮ ਵਜੋਂ ਤੇਲਗੂ ਸੀ। ਉਸਨੇ ਸੈਕੰਡ ਇੰਟਰਮੀਡੀਏਟ ਤੋਂ ਕਵਿਤਾ ਲਿਖਣੀ ਸ਼ੁਰੂ ਕੀਤੀ, ਹਾਲਾਂਕਿ ਉਸ ਨੂੰ ਇਹ ਸਪੱਸ਼ਟ ਨਹੀਂ ਸੀ ਕਿ ਉਹ ਕੀ ਲਿਖ ਰਹੀ ਸੀਲ ਆਪਣੀ ਪੂਰੀ ਸਿੱਖਿਆ ਦੌਰਾਨ, ਉਸ ਨੇ ਜ਼ਿਲ੍ਹਾ ਅਤੇ ਰਾਜ ਪੱਧਰ 'ਤੇ ਬਹਿਸ ਅਤੇ ਲੇਖ ਲਿਖਣ ਵਿੱਚ ਇਨਾਮ ਪ੍ਰਾਪਤ ਕੀਤੇ। ਉਸ ਨੇ ਰਾਜ ਪੱਧਰ 'ਤੇ ਵਿਸਾਲੰਧਰਾ ਪਬਲੀਕੇਸ਼ਨਜ਼ ਦੁਆਰਾ ਕਰਵਾਏ ਗਏ ਲੇਖ ਮੁਕਾਬਲੇ ਵਿੱਚ ਦੂਜਾ ਇਨਾਮ ਜਿੱਤਿਆ, ਜਦੋਂ ਉਹ ਡਿਗਰੀ ਕੋਰਸ ਦੇ ਦੂਜੇ ਸਾਲ ਵਿੱਚੋਂ ਲੰਘ ਰਹੀ ਸੀ। ਉਸ ਨੂੰ ₹3000/- ਦੀਆਂ ਕਿਤਾਬਾਂ ਨਾਲ ਸਨਮਾਨਿਤ ਕੀਤਾ ਗਿਆ। ਸੀ. ਨਾਰਾਇਣ ਰੈੱਡੀ ਅਤੇ ਸ਼੍ਰੀ ਸ਼੍ਰੀ ਦੁਆਰਾ ਕ੍ਰਮਵਾਰ ਲਿਖੀਆਂ ਗਈਆਂ ਵਿਸ਼ਵਮਭਾਰਾ ਅਤੇ ਮਹਾਪ੍ਰਸਥਾਨਮ ਪੁਰਸਕਾਰ ਕਿਤਾਬਾਂ ਵਿੱਚ ਸ਼ਾਮਲ ਸਨ, ਜਿਨ੍ਹਾਂ ਨੇ ਕਵਿਤਾ ਵਿੱਚ ਉਸ ਦੀ ਦਿਲਚਸਪੀ ਨੂੰ ਹੋਰ ਵਧਾ ਦਿੱਤਾ। ਉਸ ਦੀ ਕਵਿਤਾ ਕਈ ਰਸਾਲਿਆਂ ਜਿਵੇਂ ਆਂਧਰਾ ਜਯੋਤੀ, ਆਂਧਰਾ ਪ੍ਰਭਾ, ਸਾਕਸ਼ੀ, ਕਵਿਤਾ, ਸਾਹਿਤ ਪ੍ਰਸ਼ਥਾਨਮ ਅਤੇ ਨਾਟਾ, ਏ. ਟੀ. ਏ. ਵਰਗੇ ਸਮਾਰਕ ਵਿੱਚ ਪ੍ਰਕਾਸ਼ਿਤ ਹੋਈ ਸੀ। ਕਵਿਤਾ-2013, ਕਵਿਸੰਗਮਮ ਆਦਿ ਵਰਗੇ ਕਵਿਤਾ ਸੰਗ੍ਰਹਿਾਂ ਨੇ ਉਸ ਦੀਆਂ ਕਵਿਤਾਵਾਂ ਪ੍ਰਕਾਸ਼ਿਤ ਕੀਤੀਆਂ। ਕਈ ਔਨਲਾਈਨ ਰਸਾਲਿਆਂ ਨੇ ਵੀ ਉਸ ਦੀ ਕਵਿਤਾ ਪ੍ਰਕਾਸ਼ਿਤ ਕੀਤੀ। ਉਸ ਨੇ ਹੈਦਰਾਬਾਦ ਤੋਂ ਹੀ ਐਮ.ਕੌਮ. ਅਤੇ ਐਮ. ਬੀ. ਏ. ਦੀ ਪੜ੍ਹਾਈ ਪੂਰੀ ਕੀਤੀ। ਸਾਲ 2018 ਵਿੱਚ, ਉਸ ਨੇ ਤੇਲੰਗਾਨਾ ਚੋਣਾਂ ਲਈ ਮੁਸਿਰਾਬਾਦ ਹਲਕੇ ਤੋਂ ਇੱਕ ਆਜ਼ਾਦ ਵਿਧਾਇਕ ਉਮੀਦਵਾਰ ਵਜੋਂ ਚੋਣ ਲੜੀ ਅਤੇ ਮੁਕਾਬਲਾ ਹਾਰ ਗਈ।

 ਕੈਰੀਅਰ 
ਪੇਸ਼ੇਵਰ ਤਜਰਬਾ: 2007 ਜਨਵਰੀ ਤੋਂ ਅਗਸਤ ਤੱਕ ਸਿਟੀ ਬੈਂਕ ਵਿੱਚ ਪ੍ਰੋਸੈਸ ਐਸੋਸੀਏਟ ਵਜੋਂ ਕੰਮ ਕੀਤਾ ਜਿਸ ਤੋਂ ਬਾਅਦ ਉਸਨੇ 2010 ਜੁਲਾਈ ਤੋਂ 2012 ਮਈ ਤੱਕ ਸ਼੍ਰੀ ਇੰਦੂ ਕਾਲਜ ਆਫ਼ ਇੰਜੀਨੀਅਰਿੰਗ ਐਂਡ ਟੈਕਨਾਲੋਜੀ ਵਿੱਚ ਸਹਾਇਕ ਪ੍ਰੋਫੈਸਰ ਵਜੋਂ ਕੰਮ ਕੀਤਾ। 2012 ਜੁਲਾਈ ਤੋਂ 2014 ਮਈ ਤੱਕ ਕੇਸਰਾ ਵਿਖੇ ਹੋਲੀ ਮੈਰੀ ਬਿਜ਼ਨਸ ਮੈਨੇਜਮੈਂਟ ਕਾਲਜ ਵਿੱਚ ਸਹਾਇਕ ਪ੍ਰੋਫੈਸਰ ਵਜੋਂ ਕੰਮ ਕੀਤਾ ਅਤੇ 2015 ਅਗਸਤ ਤੋਂ 2018 ਨਵੰਬਰ ਤੱਕ ਭਾਰਤ ਪੀਜੀ ਕਾਲਜ ਫਾਰ ਵੂਮੈਨ ਵਿੱਚ ਸਹਾਇਕ ਪ੍ਰੋਫੈਸਰ ਵਜੋਂ ਕੰਮ ਕੀਤਾ।

 ਨਾਟਕ ਲਿਖਤਾਂ 

 ਅਸਮਰਥੂਡੂ 
 ਥ੍ਰੀਪੁਰਾ ਸ਼ਾਪਥਮ 


 ਅਵਾਰਡ ਅਤੇ ਪ੍ਰਾਪਤੀਆਂ 
ਉਸ ਨੇ ਆਂਧਰਾ ਪ੍ਰਦੇਸ਼ ਏਡਜ਼ ਕੰਟਰੋਲ ਸੁਸਾਇਟੀ ਦੁਆਰਾ ਕਰਵਾਏ ਗਏ ਰਾਜ ਪੱਧਰੀ ਕਵਿਤਾ ਮੁਕਾਬਲੇ ਵਿੱਚ ਪਹਿਲਾ ਇਨਾਮ ਜਿੱਤਿਆ। ਉਸ ਨੇ ਸਾਹਿਤ ਪ੍ਰਸਥਾਨਮ ਤੋਂ ਕਵਿਤਾ ਲਈ ਮਾਸਿਕ ਪੁਰਸਕਾਰ ਵੀ ਜਿੱਤਿਆ। ਸਾਲ 2015 ਵਿੱਚ ਪੇਨਾ ਸਾਹਿਤ ਪੁਰਸਕਾਰ ਪ੍ਰਾਪਤ ਕੀਤਾ। ਉਸ ਨੂੰ 2017 ਵਿੱਚਉਸ ਦੇ ਕਵਿਤਾ ਸੰਗ੍ਰਹਿ ਮਾਤਲਾ ਮਦੁਗੂ "ਮਾਤਲ ਮਦੂ"  ਲਈ "ਕੇਂਦਰ ਸਾਹਿਤ ਅਕਾਦਮੀ ਯੁਵਾ ਪੁਰਸਕਾਰ" ਨਾਲ ਸਨਮਾਨਿਤ ਕੀਤਾ ਗਿਆ ਸੀ ।

 ਪੁਸਤਕ ਸੂਚੀ 

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1983